17 Batho lefaseng le ga ba kwane e bile ba lwa ka dilo tše dintši. Eupša re leboga gore Jehofa o re thušitše go ba le khutšo le go kwešiša therešo! Batho ba gagwe lefaseng ka bophara ba mo hlankela ka tsela yeo a e amogelago. Le gona batho ba Jehofa ba na le botee go feta le ge e le neng pele, kudukudu mehleng ye ya bofelo. Go etša ge Jesaya le Mika ba porofetile, re rotogela “thabeng ya Jehofa” re le gotee. (Jesaya 2:2-4; bala Mika 4:2-4.) Ruri re tla thaba kudu nakong e tlago ge batho ka moka mo lefaseng ba tla be ba “kopantšwe gotee ka kwano” e bile ba hlankela Jehofa ka botee! 9 E be tša Arone le barwa ba gagwe+ gomme ba di je ba le lefelong le lekgethwa+ ka gobane ke selo se sekgethwakgethwa sa moperisita seo se tšwago dibegong tša Jehofa tša go fišwa ka mollo. Ye e be taelo ya go iša mehleng ya neng le neng.”